Camp Danevang.
2006-08-23 

Igen en dag med en masse projekter og reparationer.

Jeg har fået tilladelse til at købe, lave, teste noget udstyr som vi anvender hernede. Det er ikke normal procedure i hæren! Men vi har et akut behov og jeg har frie tøjler til at arbejde på det. Det er næsten som at være tilbage på satcom igen. 

I dag gik der ild i en kæmpe stor oliepøl NØ herfor, det gav en hel del røg! – de gør det af og til for at lave en kontrolleret afbrænding. Håber jeg kan finde en der har taget lidt billeder. Det var noget af en ildebrand.

Jeg er ved at have fattet det meste af SAP, i hvert fald den del jeg skal rode med, det giver noget overskud i dagligdagen. 
Vi er begyndt på en aktivitet, overdraget fra Hold7. Der hænger en jernstang ved værkstederne og der laver vi kropshævninger. Der er allerede gået sport i det, jeg lavede kun 25 i dag men Absalon NK-DEL lavede sgu over 50. Han og DF Plenge er i skarp konkurrence. – vi fandt ud af at de faktisk har fødselsdag samme dag, lidt spøjst.
Her er meget roligt ud over arbejdssituationen, hvor det stadig vælter ind.

Det er faktisk først når jeg sidder her ved min egen PC og ser på mine 3 dejlige piger på baggrunden, at jeg synes det er langt hjem og træls at være så langt hjemmefra. Men hvad – jeg fik bekræftet min leave i dag. Det giver lidt at se frem til! 15. Nov. – 6. Dec. Begge dage skal jeg være her i Camp Danevang. Så lige præcist hvornår jeg er hjemme, kan jeg ikke sige i øjeblikket.
Nu vil jeg over i KFUM – der er nemlig lagkagebingo om onsdagen. Det forrige hold ”mekkere”

vandt altid det hele, det vil vi også til! – de kontrollerer nemlig ikke tallene hehe….
